यहां 2 टेस्ट खेले, दोनों भारत ने जीते; देखें होलकर स्टेडियम के आंकड़े और रिकॉर्ड
India Vs Australia 3rd Test - Border Gavaskar Trophy (Indore Holkar Stadium Statistics And Records). क्रिकेट का करवां अब इंदौर पहुंचने वाला है। जहां भारत-ऑस्ट्रेलिया के बीच खेली जा रही बॉर्डर-गावस्कर ट्रॉफी का तीसरा मुकाबला खेला जाना है। भारतीय टीम 4 मुकाबलों की सीरीज में 2-0 की बढ़त पर है।
टेस्ट क्रिकेट का कारवां अब इंदौर पहुंचने वाला है जहां 1 मार्च से भारत-ऑस्ट्रेलिया के बीच खेली जा रही बॉर्डर-गावस्कर ट्रॉफी का तीसरा मुकाबला शुरू होगा। भारतीय टीम 4 मैचों की सीरीज में 2-0 की बढ़त पर है। ऐसे में टीम इंडिया इस मुकाबले को जीतकर बढ़त 3-0 करना चाहेगी। इस जीत के साथ ही भारतीय टीम वर्ल्ड टेस्ट चैंपियनशिप के फाइनल में अपनी जगह पक्की कर लेगी।
इस स्टोरी में पढ़िए होलकर स्टेडियम के आंकड़े और रिकॉर्ड...
सबसे पहले जानते हैं इंदौर की पिच का हाल
इंदौर का होलकर स्टेडियम अपनी हाई स्कोरिंग पिच के लिए जाना जाता है। यहां लाल मिट्‌टी की पिच बनाई जाती है, जो पहले दिन तेज गेंदबाजों को मदद करती है। उसके बाद दूसरे दिन से स्पिनर्स को मदद करने लगती है। इसी कारण इस मैदान की पहली दो पारियां हाई स्कोरिंग होती हैं और बाद की दो पारियों में तेजी से विकेट गिरते हैं।
अब देखिए रिकॉर्ड...
इंदौर में आज तक टेस्ट नहीं हारे हम 
आंकड़ों की बात करें तो होलकर स्टेडियम के आंकड़े भारतीय टीम के पक्ष में है। टीम इंडिया ने यहां दो मुकाबले खेले हैं और दोनों में ही बड़ी जीत दर्ज की है। भारतीय टीम ने इस मैदान पर पहला टेस्ट 2016 में खेला था। टीम इंडिया को उस मुकाबले में 321 रन की जीत मिली थी। यहां दूसरा टेस्ट 2019 में खेला गया था, जिसे भारतीय टीम ने पारी और 130 रनों से जीत लिया था।
हाई स्कोरिंग रहे हैं दोनों टेस्ट
आंकड़ों पर नजर डालें तो इस मैदान पर हाईएस्ट टोटल 557/5 रनों का है, जो टीम इंडिया बनाम न्यूजीलैंड मुकाबले के दौरान बना था। वहीं, लोएस्ट स्कोर 150/10 रन है, जो भारत और बांग्लादेश मैच में बना था। इस मैच की दूसरी पारी में भारत ने 493 रन बना डाले थे। इस मैदान पर मौजूदा टीम इंडिया के टॉप परफॉर्मर्स विराट कोहली और रविचंद्रन अश्विन रहे हैं...
रणजी सेमीफाइनल भी हाई स्कोरिंग रहा
होलकर स्टेडियम पर कुछ दिन पहले खेले गए रणजी ट्रॉफी के सेमीफाइनल के स्कोरकार्ड पर नजर डालें तो हम पाते हैं कि यह मुकाबला भी हाई स्कोरिंग रहा था। मुकाबले की पहली पारी में बंगाल ने 438 रन बनाए थे, उसकी ओर से सुदीप और अनुस्तूप ने शतकीय पारियां खेली थीं, जबकि अभिषेक ने अर्धशतक जमाया था।
क्रिकेट से जुड़ी ये खबरें भी पढ़ें...
पैट कमिंस नहीं खेलेंगे इंदौर टेस्ट:बीमार मां की देखभाल के लिए ऑस्ट्रेलिया लौटे, स्मिथ संभालेंगे जिम्मेदारी
बॉर्डर-गावस्कर ट्रॉफी का तीसरा टेस्ट पैट कमिंस नहीं खेलेंगे। उनकी जगह स्टीव स्मिथ को कमान सौंपी गई है। टेस्ट 1 मार्च से शुरू हो रहा है। कमिंस दूसरे टेस्ट में हार के बाद ऑस्ट्रेलिया लौट गए थे। उनकी मां की तबीयत खराब है। बॉर्डर-गावस्कर सीरीज में 4 टेस्ट मैच खेले जाने हैं। ऑस्ट्रेलिया 2 टेस्ट हार चुका है। अब ट्रॉफी भारत के पास ही रहेगी, क्योंकि वह पिछली सीरीज में ऑस्ट्रेलिया से जीता था। पढ़ें पूरी खबर 
साउथ अफ्रीका पहली बार विमेंस टी-20 वर्ल्डकप के फाइनल मेंं:इंग्लैंड को 6 रन से हराया; अब रविवार को ऑस्ट्रेलिया से सामना
मेजबान साउथ अफ्रीका ने विमेंस T20 वर्ल्ड कप के फाइनल में प्रवेश कर लिया है। टीम ने रोमांचक सेमीफाइनल में इंग्लैंड को 6 रन से हराया। अफ्रीका की टीम पहली बार फाइनल में पहुंची है। पढ़ें पूरी खबर 